കിരീടം ടൂറിസം പദ്ധതി ഉടന് ആരംഭിക്കാന് നടപടി മന്ത്രിമാരായ വി ശിവന്കുട്ടിയും പി എ മുഹമ്മദ് റിയാസും സ്ഥലം സന്ദര്ശിച്ചു കിരീടം ടൂറിസം പദ്ധതി ഉടന് ആരംഭിക്കാന് നടപടി. മന്ത്രിമാരായ വി ശിവന്കുട്ടിയും പി എ മുഹമ്മദ് റിയാസും നേമം മണ്ഡലത്തില് ഉള്ള പദ്ധതി പ്രദേശം സന്ദര്ശിച്ചു. പദ്ധതി സംബന്ധിച്ച നിര്ദേശം ടൂറിസം വകുപ്പ് അംഗീകരിക്കുകയാണെന്ന് ടൂറിസം മന്ത്രി പി എ മുഹമ്മദ് റിയാസ് അറിയിച്ചു. അതിമനോഹരമായ സ്ഥലമാണെന്നും വാട്ടര് ടൂറിസത്തിനും ഫാം ടൂറിസത്തിനും അനുയോജ്യമായ സ്ഥലമാണെന്നും മന്ത്രി വ്യക്തമാക്കി. തൊട്ടടുത്ത ദിവസം തന്നെ ടൂറിസം ഉദ്യോഗസ്ഥര് സ്ഥലം സന്ദര്ശിക്കുമെന്ന് മന്ത്രി പറഞ്ഞു. ലോക ടൂറിസം ദിനത്തില് മന്ത്രി വി ശിവന്കുട്ടി ആണ് മണ്ഡലത്തിലെ കിരീടം പാലം ടൂറിസം പദ്ധതി പ്രഖ്യാപിച്ചത്. മൂന്നു പതിറ്റാണ്ടുകള്ക്ക് മുമ്ബ് എ കെ ലോഹിതദാസിന്റെ തിരക്കഥയില് സിബി മലയില് സംവിധാനം ചെയ്ത് മോഹന്ലാലും പാര്വതിയും നയികാനായകന്മാരായി അഭിനയിച്ച ചിത്രമാണ് കിരീടം. ചിത്രത്തില് സേതുമാധവന് പിന്തിരിഞ്ഞു നടക്കുന്ന രംഗവും സേതുമാധവന്റെയും ദേവിയുടെയും പ്രണയ രംഗങ്ങളും അടുത്ത കൂട്ടുകാരന് ആയ കേശുവുമായി സംസാരിക്കുമ്ബോഴും ഒരു പാലം ഒരു മുഖ്യകഥാപാത്രം പോലെ സിനിമയോട് ചേര്ന്ന് നില്ക്കുന്നു. ഈ പാലം പിന്നീട് കിരീടം പാലം എന്നും തിലകന് പാലം എന്നുമൊക്കെ അറിയപ്പെട്ടു. പ്രകൃതിരമണീയമാണ് ഈ ഭൂപ്രദേശം. വിവിധ ഇനം പക്ഷികള് ഈ പ്രദേശത്ത് കണ്ടുവരുന്നു. കായലിനോട് ചേര്ന്ന് കുടുംബത്തോടെ വന്നിരിക്കാനുള്ള കേന്ദ്രങ്ങള്, കായലില് ബോട്ടിങ്, കായല് വിഭവങ്ങള് രുചിക്കാനുള്ള സൗകര്യം എന്നിവയൊക്കെ ഒരുക്കി സഞ്ചാരികള്ക്ക് മികച്ച ആസ്വാദനം ഉറപ്പുവരുത്തുന്ന പദ്ധതി ആകുമിത്.